62019CO0757_INF
Rješenje Suda (šesto vijeće) od 28. svibnja 2020. – Wallonische Region (registracija vozila nerezidentnog društva)
(predmet C-757/19)
„Zahtjev za prethodnu odluku – Članak 99. Poslovnika Suda – Članak 49. UFEU-a – Sloboda poslovnog nastana – Cestovni promet – Registracija motornih vozila – Vozač koji boravi u državi članici – Vozilo registrirano u drugoj državi članici – Vozilo stavljeno na raspolaganje izvršnom članu trgovačkog društva s poslovnim nastanom u toj drugoj državi članici – Obveza neprekidnog posjedovanja u vozilu dokaza o propisnom korištenju tog vozila – Proporcionalnost”
Sloboda poslovnog nastana – Ograničenja – Osoba koja boravi na nacionalnom državnom području i koja je izvršni član društva utemeljenog u drugoj državi članici – Upotreba vozila sa stranom registracijskom pločicom – Nacionalni propis koji pod prijetnjom novčane kazne propisuje obvezu da se na licu mjesta predoči dokaz da se njime propisno koristi – Nedopuštenost – Opravdanje – Nepostojanje – Povreda načela proporcionalnosti
(čl. 49. UFEU-a)
(t. 23., 27.-31., 33.-35. i izreka)
Izreka
Članak 49. UFEU-a treba tumačiti na način da mu se protivi propis države članice u skladu s kojim se osoba koja boravi u toj državi članici može pozvati na izuzeće od obveze registriranja vozila u navedenoj državi članici za vozilo koje joj na raspolaganje stavlja društvo sa sjedištem u drugoj državi članici, čiji je član i direktor i u kojoj je to vozilo registrirano, samo ako se u vozilu uvijek nalaze dokumenti kojima se dokazuje da dotična osoba ispunjava pretpostavke za to izuzeće.